‘તારા ભાગ્ય. હાડકાં રંગાવાનાં હશે એ કાંઇ મિથ્યા થશે.’ અને સગરામાને બાવડેથી પકડીને અંદર લાવ્યા. ધોયેલાં સાદાં કપડાં, માથા પર પાઘડી, કપાળમાં અરધા રૂપિયા જેવડો ચાંલ્લો, ગળામાં કંઠી, હાથમાં માળા, સગરામો બાપુની કચેરીમાં હાજર થયો. હાથ જોડીને, માથું નમાવીને પ્રથમ બાપુને પછી આખી સભાને વંદન કર્યા અને અદબવાળીને બાપુ સાથે ઊભીને બોલ્યો : ‘મારું નામ સગરામો. આપે મને બોલાવ્યો એ જાણીને ધન્ય થયો બાપુ! ફરમાવો!’